จับที่กระดูกคอแล้วปวดๆค่ะ ตรงคอร้อนๆเหมือนอักเสบ กระทบมาแขนขานิดหน่อย แต่ตอนอยู่เฉยๆไม่ไปยุ่งก็ไม่เป็นอะไร ตอนนี้เป็นที่กระดูกก้นกบด้วย(นั่งนาน) เพิ่งอายุ 18 จะเป็นกระดูกคอเสื่อมไหมคะ
สวัสดีค่ะอาการปวดตรงกระดูกคอ รู้สึกร้อนๆ เหมือนอักเสบ อาจจะเกิดจากกล้ามเนื้อคออักเสบ มักสัมพันธ์กับท่าทาง มีจุดกดเจ็บ อาจปวดร้าวลงไปตามแนวกล้ามเนื้อได้ จึงอาจปวดไปที่แขน ขาได้ สาเหตุอื่นๆเช่นมีกระดูกคอเสื่อม มักเป็นในผู้สูงอายุหรืออาจเกิดเร็วขึ้นกรณีมีอุบัติเหตุที่กระดูกคอนำมาก่อน หรือการมีกระดูกคอกดทับเส้นประสาท ทำให้ปวดคอ ร้าวลงแขน มีแขนอ่อนแรงหรือชาร่วมด้วยได้ในเบื้องต้น หลีกเลี่ยงการทำท่าทางที่กระตุ้นให้มีอาการได้ งดการทำท่าทางที่ทำให้ปวดมากขึ้น ฝึกยืดเหยียดกล้ามเนื้อคอ งดยกของหนัก รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้หากปวดมากและควรไปพบแพทย์ถ้าปรับพฤติกรรมต่างๆแล้ว หรือรับประทานยาแก้ปวดแล้วยังไม่ดีขึ้น ปวดมากขึ้นเรื่อยๆจนรบกวนการใช้ชีวิตประจำวัน มีแขนอ่อนแรงหรือชาร่วมด้วย